CELEX: 62014CN0332
Language: sl
Date: 2014-07-09 00:00:00
Title: Zadeva C-332/14: Predlog za sprejetje predhodne odločbe, ki ga je vložilo Bundesfinanzhof (Nemčija) 9. julija 2014 – Wolfgang und Dr. Wilfried Rey Grundstücksgemeinschaft GbR proti Finanzamt Krefeld

22.9.2014   
            
            
               SL
            
            
               Uradni list Evropske unije
            
            
               C 329/3
            
         Predlog za sprejetje predhodne odločbe, ki ga je vložilo Bundesfinanzhof (Nemčija) 9. julija 2014 – Wolfgang und Dr. Wilfried Rey Grundstücksgemeinschaft GbR proti Finanzamt Krefeld
   (Zadeva C-332/14)
   2014/C 329/05
   Jezik postopka: nemščina
   
      Predložitveno sodišče
   
   Bundesfinanzhof
   
      Stranki v postopku v glavni stvari
   
   
      Tožeča stranka, vlagateljica revizije in nasprotna stranka v revizijskem postopku: Wolfgang und Dr. Wilfried Rey Grundstücksgemeinschaft GbR
   
      Tožena stranka, nasprotna stranka v revizijskem postopku in vlagatelj revizije: Finanzamt Krefeld
   
      Vprašanja za predhodno odločanje
   
   
               1.
            
            
               Sodišče Evropske unije je odločilo, da je treba člen 17(5), tretji pododstavek, Šeste Direktive Sveta 77/388/EGS (1) z dne 17. maja 1977 o usklajevanju zakonodaje držav članic o prometnih davkih razlagati tako, da državam članicam dovoljuje, da kot razdelitveni ključ za izračun odbitnega deleža vstopnega davka na dodano vrednost (v nadaljevanju: DDV), plačanega v zvezi z določeno transakcijo, kot je izgradnja stavbe z mešano rabo, primarno določijo drug razdelitveni ključ kot tisti, ki temelji na prometu iz člena 19(1) Šeste Direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih, pod pogojem, da sprejeta metoda zagotavlja bolj natančno določitev odbitnega deleža (sodba Sodišča Evropske unije z dne 8. novembra 2012 v zadevi BLC Baumarkt, C-511/10, [EU:C:2012:689]).
               
                           a)
                        
                        
                           Ali se morajo vložena sredstva nabavo ali izgradnjo stavbe z mešano rabo, katerih davčna osnova sodi med nabavne ali proizvodne stroške, zaradi bolj natančne določitve odbitnih zneskov vstopnega DDV sprva umestiti pod (obdavčljive ali oproščene) transakcije stavbe, preostali vstopni DDV pa se razdeli po ključu, ki temelji na površini ali prometu?
                        
                     
                           b)
                        
                        
                           Ali veljajo načela, ki jih je Sodišče Evropske unije izoblikovalo v sodbi z dne 8. novembra 2012 v zadevi BLC Baumarkt, C-511/10 [EU:C:2012:689], in odgovor na prejšnje vprašanje tudi za vstopni DDV, plačan v zvezi z vloženimi sredstvi za uporabo, ohranitev ali vzdrževanje stavbe z mešano rabo?
                        
                     
         
               2.
            
            
               Ali je treba člen 20 Šeste Direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih razlagati tako, da se v tej določbi predviden popravek prvotnega odbitka vstopnega DDV uporablja tudi za primer, če davčni zavezanec vstopni DDV, plačan v zvezi z izgradnjo stavbe z mešano rabo, razdeli na podlagi metode, ki temelji na prometu iz člena 19(1) Šeste Direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih, in ki jo dopušča nacionalna zakonodaja, in država članica naknadno v obdobju popravka predpiše primarno uporabo drugega razdelitvenega ključa?
            
         
               3.
            
            
               Če je odgovor na prejšnje vprašanje pritrdilen: ali je uporaba člena 20 Šeste Direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih v nasprotju z načelom pravne varnosti in varstva legitimnih pričakovanj, če država članica v opisanih primerih ne odredi izrecno popravka vstopnega DDV niti ne sprejme prehodne ureditve, in če Bundesfinanzhof s strani davčnega zavezanca uporabljeno metodo razdelitve vstopnega DDV na podlagi prometa na splošno priznava kot ustrezno?
            
         
      (1)  Šesta Direktiva Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero, UL L 145, str. 1.